Christina Holmbjørn Lokal tlf.: 76812284 CHHHA@vejle.dk 2. marts 2026 J. nr.: 01.03.03-P19-55-26

Teknik & Miljø Plan & Energi Åbningstider Fremmøde Mandag-onsdag kl. 8-15 Torsdag kl. 8-17 Fredag kl. 8-14 Telefon Mandag-onsdag kl. 8-15 Torsdag kl. 8-17 Fredag kl. 8-14

Landzonetilladelse til diger til klimasikring

Vejle Kommune og Vejle Sportsfiskerforening har søgt om landzonetilladelse til forhøje det nuværende dige til kote 2, samt til at etablere et nyt jorddige til klimasikring langs vejen. Digerne er placeret på matr.nr. 11, Kølholt, Skibet beliggende på adressen Buldalen 13, 7100 Vejle. Digene skal beskytte mod de gentagne oversvømmelser som har ramt bygningerne ved skybrudshændelser og lignende.

Gul stiplet viser hvor jorddiget langs vejen ønskes placeres. Brun skraveret er beskyttet mose. Blå linje viser yderste afgræsning af åbeskyttelseslinjen fra Vejle Å. Eksisterende diger forløber langs vej og rundt om bygning og p-plads og kan ses på luftfoto. Copyright: Luftfoto Hexagon, Grundkort GST og Vejle Kommune.

Da ejendommen ligger i landzone, er sagen behandlet efter planlovens § 35, stk. 1.

Kommunes afgørelse

Der gives landzonetilladelse efter planlovens § 35, stk. 1, til at etablere et dige til klimasikring af Vejle Sportsfiskerforenings klubhus og parkeringsarealer langs vejen, som vist på ovenstående kort. Derudover gives der landzonetilladelse til forhøjelse af eksisterende diger til kote 2.

Samlet vurderer Vejle Kommune at jorddiget er nødvendigt for klimasikring af bygninger og ikke påvirker tilstanden af beskyttede naturarealer, arter eller landskabets karakteristika, hvorfor jorddiget kan etableres som ansøgt.

Betingelser

Tilladelsen gives på følgende betingelser:

At det eksisterende dige må forhøjes til kote 2.

At diget langs vejen må være 50 cm højt

At arbejdet må ikke involvere kørsel i §3-engen.

At jordflyt skal anmeldes til Vejle Kommune

Sagen

Vejle Sportsfiskerforening oplyser at digerne i området har sat sig, og at der for et par år siden er foretaget en reparation i det nordøstlige hjørne, hvor diget blev forhøjet med ca. 50 cm. Vejle Sportsfiskerforening ønsker nu at hæve diget til den oprindelige kote fra etableringstidspunktet (kote 2). Diget ønskes hævet da vandet i dag løber bagom diget og i stedet rammer huset.

Det oplyses at det nuværende dige blev etableret for omkring 15 år siden, men der lå også et dige tidligere, dengang området blev brugt til fodboldklubhus.

Der ønskes desuden etableret et nyt dige langs vejen ud mod søen, med en forhøjelse på 50 cm.

Det eksisterende dige er opført i muld, og ved den tidligere reparation blev der anvendt lerholdigt muld. Det samme forventes at blive brugt igen.

Der må kun tilføres ren jord til området.

Hvis det tilførte jord stammer fra et areal som er kortlagt som forurenet, lettere forurenet, områdeklassificeret eller offentlig vej skal jorden være dokumenteret ren i henhold til gældende lov og jordflytningen skal anmeldes til og anvises af Vejle Kommune inden arbejdet påbegyndes.

Natura 2000

Projektet ligger 3,6 km Natura 2000-område nr. 69 Højen Bæk samt 3,6 km fra nr. 70 Øvre Grejs Ådal. Det er kommunens vurdering, at udpegningsgrundlaget i Natura 2000-området ikke vil blive påvirket af projektet.

Bilag IV-arter

Der er ikke registeret nogen bilag IV-arter inden for projektområdet. Arealet ligger i udbredelsesområdet for bl.a. odder, st. vandsalamander, løgfrø, birkemus og markfirben. Jorddiget langs vejen vil kunne fungere som levested for flere af disse arter, men har ingen påvirkning i øvrigt. Det er Vejle Kommunes vurdering, at flagermus og andre bilag IV-arter ikke vil blive påvirket af projektet.

Naturbeskyttelsesloven

Jorddiget er beliggende langs kanten af et areal der er beskyttet efter naturbeskyttelseslovens §3 som mose, og §16 om åbeskyttelseslinjen. Jorddiget vil derfor kræve dispensation.

Nabohøring

Der er ikke fortaget nabohøring, da det er vurderet, at der ikke er naboer der påvirkes af forhøjelse af det eksisterende dige. Der er ikke boliger i nærheden. Diget vil ikke være synligt eller generende for naboer, når det er tilvokset,. Det vurderes derfor at være af underordnet betydning for naboer.

Offentliggørelse

Afgørelsen vil den 3.3.2026 blive offentliggjort på kommunes hjemmeside

www.vejle.dk/afgoerelser

Tilladelsen må ikke udnyttes før klagefristens udløb den 31.03.2026, og i givet fald kan en klage få opsættende virkning.

Når klagefristen er udløbet, vil du få besked, om der er indkommet klager.

I øvrigt

Der gøres i øvrigt opmærksom på, at Museumslovens § 25 giver en bygherre mulighed

for at bede det lokale kulturhistoriske museum om en udtalelse forud for anlægsarbejdets

opstart. Ifølge museumslovens § 27 stk. 2 gælder desuden følgende: Findes der under

jordarbejde spor af fortidsminder, skal arbejdet standses, i det omfang det berører

fortidsmindet. Fortidsmindet skal straks anmeldes til kulturministeren eller det nærmeste

statslige eller statsanerkendte kulturhistoriske museum – i dette tilfælde Vejle Museum.

Klagevejledning

Enhver med retlig interesse i sagen, samt landsdækkende foreninger, kan klage over afgørelsen, og der kan klages over retlige spørgsmål og skønsspørgsmål. Dvs. at du kan klage, hvis du mener, at kommunen ikke har haft hjemmel til at træffe afgørelsen og over selve afgørelsen. Klagen har opsættende virkning.

Klagen skal inden for 4 uger efter afgørelsen er meddelt, sendes til Planklagenævnet via Klageportalen.

Når du opretter klagen i Klageportalen, er det vigtigt, at du under punktet ”Oplysning om den sag klagen vedrører” indtaster journalnummer og sagsbehandler, som du finder øverst i afgørelsen.

For fritagelse af brug af klageportalen sendes begrundet anmodning til plan@vejle.dk eller Teknik & Miljø, Kirketorvet 22, 7100 Vejle.

Det koster et gebyr på 900 kr. for privatpersoner og 1.800 kr. for virksomheder og organisationer at klage. For oplysning om gebyr, og hvem der kan fritages for brug af Klageportalen, se Planklagenævnets hjemmeside

Hvis du vil indbringe afgørelsen for domstolene, skal det ske inden 6 måneder fra afgørelsen.

I øvrigt

Tilladelsen bortfalder, hvis den ikke er udnyttet inden 5 år.

Tilladelsen fritager ikke ejer for at indhente tilladelse efter anden lovgivning - som oftest tilladelse efter byggeloven fra kommunen.

Kopi af afgørelsen sendes til:

Danmarks Naturfredningsforening

Vejle Museum

Energinet

Venlig hilsen

Christina Holmbjørn

Sådan behandler Vejle Kommune personoplysninger om dig

(følgende oplysninger er alene relevant i sager om privatpersoner, enkeltmandsvirksomheder eller I/S)

Vi sender dig dette brev for at orientere dig om, at vi har indsamlet eller modtaget personoplysninger om dig. Efter databeskyttelsesforordningens artikel 13 og 14 skal vi nemlig give dig en række oplysninger, når vi indsamler og behandler personoplysninger om dig.

Vi er den dataansvarlige – hvordan kontakter du os?

Vejle Kommune er dataansvarlig for behandlingen af de personoplysninger, som vi har indsamlet eller modtaget om dig. Du finder vores kontaktoplysninger nedenfor. kontaktoplysninger nedenfor

Vejle Kommune, Skolegade 1, 7100 Vejle

Telefon: 76 81 00 00, Mail: post@vejle.dk, CVR-nr.: 29 18 99 00

Kontaktoplysninger på databeskyttelsesrådgiveren

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver. Du kan kontakte vores databeskyttelsesrådgiver på følgende måder:

På mail: dpo.vejle@bechbruun.com
På telefon: 72 27 30 02
Via sikker post: https://dpo.bechbruun.com/vejle
Pr. brev:
DPO Vejle Kommune, Bech-Bruun Advokatpartnerselskab, Værkmestergade 2, 8000 Aarhus C
CVR nr.: 38538071

Formålene med og retsgrundlaget for behandlingen af dine personoplysninger

Vi behandler dine personoplysninger til følgende formål:

Ansøgning om landzonetilladelse.

Retsgrundlaget for vores behandling af dine personoplysninger følger af:

•	Lov om planlægning (planloven) Nr. 388 af 6. juni 1991, § 35

•	Databeskyttelsesloven § 5, stk. 1

•	Databeskyttelsesloven § 6, stk. 1 jf. Databeskyttelsesforordningen art. 6, litra e

Kategorier af personoplysninger

Vi behandler følgende kategorier af personoplysninger om dig:

☒ Almindelige personoplysninger

☒ CPR-nummer

Indsendes der andre personoplysninger af dig, som ikke er relevante for sagen, kan disse personoplysninger blive journaliseret men vil ikke indgå i sagens behandling.

Modtagere eller kategorier af modtagere

Vi videregiver eller overlader dine personoplysninger til følgende modtagere:

Til parter i sagen, f.eks. i forbindelse med en partshøring, eller til andre relevante borgere i forbindelse med en eventuel nabohøring.

Disse personoplysninger kan være omfattet af en eventuel efterfølgende aktindsigtssag.

Overførsel til modtagere i tredjelande, herunder internationale organisationer

Vi overfører dine personoplysninger til modtagere uden for EU og EØS:

☒ Nej	☐ Ja

Hvor stammer dine personoplysninger fra

Dette afsnit er kun udfyldt, når vi indsamler oplysninger om dig hos andre end dig selv.

Hvis du er ejer, kan Vejle Kommune indhente oplysninger om dig igennem en anden ansøger

Hvis du er ejer, kan Vejle Kommune indhente oplysninger om dig på baggrund af en klagehenvendelse

Afsnittet er ikke relevant, hvis du som ansøger eller eventuel klager henvender dig til Vejle Kommune, da kommunen i disse tilfælde kun indhenter oplysninger om dig igennem din henvendelse.

Opbevaring af dine personoplysninger

Vi kan på nuværende tidspunkt ikke sige, hvor længe vi vil opbevare dine personoplysninger. Den periode vi opbevarer oplysninger i, afhænger af den konkrete sagsbehandling, opfyldelsen af formålet med behandlingen samt den relevante lovgivning på området. Når vores behandling af dine personoplysninger er afsluttet, opbevares oplysningerne efter bestemmelserne i arkivloven.

Automatiske afgørelser, herunder profilering

Vi anvender ikke automatiske afgørelser eller profilering i den konkrete behandling af dine personoplysninger.

Dine rettigheder

Efter Databeskyttelsesforordningen kan du til enhver tid benytte dig af dine rettigheder i forhold til Vejle Kommunes behandling af dine personoplysninger:

Du har ret til indsigt i de oplysninger, som Vejle Kommune behandler om dig

Du har ret til at få rettet urigtige oplysninger om dig selv

I særlige tilfælde har du ret til at få slettet personoplysninger om dig

Du har i visse tilfælde ret til at få begrænset behandlingen af dine personoplysninger

Du har i visse tilfælde ret til at gøre indsigelse mod Vejle Kommunes ellers lovlige behandling

Hvis du vil gøre brug af dine rettigheder, skal du kontakte vores databeskyttelsesrådgiver. Se kontaktoplysninger i afsnit 2.

Retten til at trække samtykke tilbage

Hvis behandlingen af dine personoplysninger er betinget af et samtykke, har du til enhver tid ret til at trække dit samtykke tilbage. Hvis du trækker dit samtykke tilbage, har det først virkning fra dette tidspunkt. Det påvirker derfor ikke lovligheden af vores behandling af dine personoplysninger op til tidspunktet for tilbagetrækningen af dit samtykke.

Klagevejledning

Du har ret til at klage til Datatilsynet, hvis du er utilfreds med Vejle Kommunes behandling af dine personoplysninger. Du kan enten henvende dig til Vejle Kommunes databeskyttelsesrådgiver eller finde mere information og kontaktoplysninger på Datatilsynets hjemmeside www.datatilsynet.dk

Lov nr. 502 af 23.05.2018

Europa-Parlamentets og Rådets forordning 2016/679